b'\n_START_ARTICLE_\nAdenin\n_START_PARAGRAPH_\nAdenin (8H-purin-6-amin) er en av nitrogenbasene som inng\xc3\xa5r i nukleotidene som bygger opp DNA og RNA (adenin (A), tymin (T) (uracil (U) i RNA), cytosin (C) og guanin (G))._NEWLINE_I likhet med guanin er adenin en purinbase og best\xc3\xa5r av to ringer av karbon- og nitrogenatomer. I DNA binder adenin seg ved to hydrogenbindinger til den komplement\xc3\xa6re basen tymin p\xc3\xa5 motsatt tr\xc3\xa5d i dobbeltspiralen. I RNA binder adenin seg p\xc3\xa5 samme m\xc3\xa5te til uracil._NEWLINE_I RNA er adenin bundet til ribose og danner adenosin. I DNA er adenin p\xc3\xa5 tilsvarende m\xc3\xa5te forenet med deoxyribose til deoxyadenosin._NEWLINE_Adenin, i form av adenosin, er ogs\xc3\xa5 en del av adenosindifosfat (ADP) og adenosintrifosfat (ATP), som har en grunnleggende funksjon i fotosyntesen og celle\xc3\xa5ndingen.\n_START_SECTION_\nEtymologi\n_START_PARAGRAPH_\nNavnet adenin er avledet fra det greske ordet aden (kjertel).\n_START_SECTION_\nHistorikk\n_START_PARAGRAPH_\nAdenin er beskrevet i eldre litteratur som vitamin B4. I dag anser vi ikke adenin som et ekte vitamin eller som en del av vitamin B komplekset. Men det skal sies at 2 B vitaminer, niacin og riboflavin, binder seg til adenin for \xc3\xa5 danne de viktige kofaktorene nicotinamide adenine dinucleotide (NAD) og flavin adenine dinuckleotide (FAD) som er viktige elementer i skapelsen av vitamin B.'